
ΤΕΥΧΟΣ ΔΕΥΤΕΡΟ 


Αρ 


. Φύλλου 3170 


ΑΠΟΦΑΣΕΙΣ 

Αριθμ. 2142.1/56532/2 018 

Συμπληρωματικά μέτρα εφαρμογής των διατά¬ 
ξεων του Ενωσιακού Συστήματος Ελέγχου της 
τήρησης των κανόνων της Κοινής Αλιευτικής 
Πολιτικής (Κ.ΑΛ.Π.) σχετικά με τον έλεγχο και πι¬ 
στοποίηση συσκευών δορυφορικού εντοπισμού 
που εγκαθίστανται σε αλιευτικά σκάφη. 

ΟΙ ΥΠΟΥΡΓΟΙ - 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

(α) των παρ. 1,2, και 3 του άρθρου 1, της περίπτωσης 
ζ' της παρ. 1 του άρθρου 2 και της παρ. 2 του άρθρου 
3 του ν. 1338/1983 (Α' 34) «Εφαρμογή του Κοινοτικού 
Δικαίου», ως ισχύει, 

(β) του Κανονισμού (ΕΕ) αριθ. 1380/2013 του Ευρωπα¬ 
ϊκού Κοινοβουλίου και του Συμβουλίου της 11 ης Δεκεμ¬ 
βρίου 2013, σχετικά με την Κοινή Αλιευτική Πολιτική, την 
τροποποίηση των Κανονισμών (ΕΚ) αριθ. 1954/2003 και 
(ΕΚ) αριθ. 1224/2009 του Συμβουλίου και την κατάργη¬ 
ση των κανονισμών (ΕΚ) αριθ. 2371/2002 και (ΕΚ) αριθ. 
639/2004 του Συμβουλίου και της απόφασης 2004/585/ 
ΕΚ του Συμβουλίου (ΕΕ 1354), 

(γ) του Κανονισμού (ΕΚ) αριθ. 1224/2009 του Συμβου¬ 
λίου της 20ης Νοεμβρίου 2009, περί θεσπίσεως κοινοτι¬ 
κού συστήματος ελέγχου της τήρησης των κανόνων της 
κοινής αλιευτικής πολιτικής, τροποποιήσεωςτων Κανονι¬ 
σμών (ΕΚ) αριθ. 847/1996 (ΕΚ), αριθ. 2371 /2012 (ΕΚ), αριθ. 
811/2004 (ΕΚ), αριθ. 768/2005 (ΕΚ), αριθ. 2115/2005 (ΕΚ), 
αριθ. 2166/2005 (ΕΚ), αριθ. 388/2006 (ΕΚ), αριθ. 509/2007 
(ΕΚ), αριθ. 676/2007 (ΕΚ), αριθ. 1098/2007 (ΕΚ), αριθ. 
1300/2008 (ΕΚ), αριθ. 1342/2008 και καταργήσεως των 
Κανονισμών (ΕΟΚ), 2847/2003 (ΕΚ) αριθ. 1627/1994 και 
(ΕΚ) αριθ. 1966/2006 (ΕΕ 1343), 

(δ) του Κανονισμού (ΕΕ) αριθ. 404/2011 της Επιτροπής 
της 8ης Απριλίου 2011, για τη θέσπιση λεπτομερών κα¬ 
νόνων σχετικά με την εφαρμογή του Κανονισμού αριθ. 
1224/2009 περί της θέσπισης κοινοτικού συστήματος 
ελέγχου για την εξασφάλιση της τήρησης των κανόνων 
της κοινής αλιευτικής πολιτικής (ΕΕ ί 112), 


(ε)τηςπαρ.4τουάρθρου2τουν.51/1975«Περίαναδιορ- 
γανώσεωςτων δημοσίων πολιτικών υπηρεσιών» (Α' 125), 
όπως ισχύει, 

(στ) του ν. 4150/2013 «Ανασυγκρότηση του Υπουργεί¬ 
ου Ναυτιλίας και Αιγαίου και άλλες διατάξεις» (Α' 102), 
όπως ισχύει, 

(ζ) των άρθρων 54 και 90 του π.δ. 63/2005 «Κωδικο¬ 
ποίηση της νομοθεσίας για την Κυβέρνηση και τα Κυ¬ 
βερνητικά όργανα» (Α' 98), 

(η) του π.δ. 70/2015 «Ανασύσταση....του Υπουργείου 
Αγροτικής Ανάπτυξης και Τροφίμων. Ανασύσταση του 
Υπουργείου Ναυτιλίας και Αιγαίου και μετονομασίατου 
σε Υπουργείο Ναυτιλίας και Νησιωτικής Πολιτικής...» 
(Α' 114), 

(θ) του π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών», 

(ι) του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών» όπως ισχύει, 
(ια) του π.δ. 97/2017 (Α' 138) «Οργανισμός Υπουργείου 
Αγροτικής Ανάπτυξης και Τροφίμων», 

(ιβ) του π.δ. 147/2017 (Α' 192) «Οργανισμός του 
Υπουργείου Οικονομίας και Ανάπτυξης», 

(ιγ) του π.δ. 13/2018 (Α' 26) «Οργανισμός Υπουργείου 
Ναυτιλίας και Νησιωτικής Πολιτικής», 

(ιδ) του π.δ. 22/2018 «Διορισμός Υπουργών, Αναπλη¬ 
ρωτή Υπουργού και Υφυπουργών» (Α' 37), 

(ιε) της αριθ. 3147/4.1.99 Απόφασης Υπουργού Εμπο¬ 
ρικής Ναυτιλίας με θέμα «Οργάνωση και Λειτουργία 
Κέντρου Παρακολούθησης Αλιείας» (Β' 2221), όπως 
τροποποιήθηκε με την αριθ. 1000.0/34740/2016/20-04- 
16 (Β' 1216) απόφαση Υπουργού Ναυτιλίας και Νησιω¬ 
τικής Πολιτικής και την υπ' αριθμ. 2142.1/54191/2017/ 
19-07-2017 απόφαση του ίδιου Υπουργού (Β' 2855), και 
ιδίως του άρθρου 13 παρ. 4 της απόφασης αυτής, 

(ιστ) της αριθ. 162252/08-01-2007 (Β' 86) απόφασης 
Υπουργού Αγροτικής Ανάπτυξης και Τ ροφίμων με θέμα 
«Δορυφορική παρακολούθηση επαγγελματικών αλι¬ 
ευτικών σκαφών, υποχρεώσεις κυβερνητών, μέσω του 
Κέντρου Παρακολούθησης Αλιείας του Υ.Ε.Ν.», όπως 
τροποποιήθηκε με την αριθμ. 176764/28-08-2009 όμοια 
(Β' 2064), 

2. Την ανάγκη αποτελεσματικότερης επιτήρησης και 
ελέγχου των αλιευτικών δραστηριοτήτων από πλευράς 

Τεύχος Β'3170/01.08.2018 


Κέντρου Παρακολούθησης Αλιείας (Κ.Π.Α.), την ανάγκη 
εξασφάλισης ισότιμης μεταχείρισης των αλιέων ως προς 
τον έλεγχο και την επιβολή του Νόμου καθώς και την 
ανάγκη επικαιροποίησης και συμπλήρωσης του νομοθε¬ 
τικού πλαισίου που διέπει το Κέντρο Παρακολούθησης 
Αλιείας (Κ.Π.Α.) όσον αφορά στην επιθεώρηση και τον 
έλεγχο των Δορυφορικών Συσκευών Αυτόματου Εντο¬ 
πισμού (Δ.Σ.Α.Ε.), 

3. Το γεγονός ότι από τις διατάξεις της παρούσας δεν 
προκαλείται μεταβολή των τεχνικών προδιαγραφών των 
ήδη εγκατεστημένων Συσκευών Δορυφορικού Εντοπι¬ 
σμού (ΣΔΕ) στα υπόχρεα αλιευτικά σκάφη που επιδο¬ 
τήθηκαν με: 

α. την υπ’ αριθ. 9112.7/7/2012 (Β' 3589) κοινή από¬ 
φαση των Υπουργών Ανάπτυξης Ανταγωνιστικότητας, 
Υποδομών, Μεταφορών και Δικτύων - Αγροτικής Ανά¬ 
πτυξης και Τροφίμων, με θέμα «Καθορισμός υπόχρεων 
αλιευτικών σκαφών, διαδικασιών και ειδικών δικαιολο- 
γητικών παροχής και δικαιολόγησης οικονομικής ενί¬ 
σχυσης για την αγορά και τοποθέτηση συσκευών αυτό¬ 
ματου εντοπισμού σε επαγγελματικά αλιευτικά σκάφη», 
όπως τροποποιήθηκε ιδίως με την αριθμ. 10288/161728/ 
30-12-2013 (Β' 61/16-01-2014) και 

β.την υπ'αριθ. 9314/150764/2013 (Β' 3415) κοινή από¬ 
φαση των Υπουργών Οικονομικών, Ανάπτυξης και Αντα¬ 
γωνιστικότητας, Αγροτικής Ανάπτυξης και Τροφίμων, 
με θέμα «Καθορισμός υπόχρεων αλιευτικών σκαφών, 
διαδικασιών και ειδικών δικαιολογητικών παροχής και 
δικαιολόγησης οικονομικής ενίσχυσης για την αγορά 
και τοποθέτηση συσκευών αυτόματου εντοπισμού σε 
επαγγελματικά αλιευτικά σκάφη», 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Ανάθεση του έργου της πιστοποίησης και ελέγχου των 
Συσκευών Δορυφορικού Εντοπισμού (ΣΔΕ) σε Νομικά 
Πρόσωπα Δημοσίου Δικαίου 

1. Οι Σ.Δ.Ε. που έχουν ήδη εγκατασταθεί ή που πρόκει¬ 
ται να εγκατασταθούν στο μέλλον σε αλιευτικά σκάφη, 
θα πρέπει κατ' ελάχιστον να πληρούν τις αναφερόμενες 
στο Παράρτημα I της παρούσας, τεχνικές προδιαγραφές. 
Σε περίπτωση τροποποίησης αυτών ή ορισμού νέων τε¬ 
χνικών προδιαγραφών για ΣΔΕ στο μέλλον, θα τροπο¬ 
ποιείται αντίστοιχα και η παρούσα απόφαση. 

2. Το έργο του ελέγχου της πιστότητας και πληρό¬ 
τητας των τεχνικών προδιαγραφών των Σ.Δ.Ε. που θα 
κυκλοφορήσουν στην ελληνική αγορά και πρόκειται να 
εγκατασταθούν στα αλιευτικά σκάφη και της έκδοσης 
του αντίστοιχου πιστοποιητικού έγκρισης περί συμμόρ¬ 
φωσης τους με τις εκάστοτε ισχύουσες και εφαρμοστέ¬ 
ες τεχνικές προδιαγραφές, καθώς και ο τεχνικός έλεγχος 
συμμόρφωσης των πιστοποιημένων Σ.Δ.Ε., όποτε αυτό 
κριθεί απαραίτητο, ή αυτών που έχουν ήδη τοποθε¬ 
τηθεί σε αλιευτικά σκάφη, θα ασκείται από το Νομικό 
Πρόσωπο Δημοσίου Δικαίου (Ν.Π.Δ.Δ.) του Εθνικού 
Μετσόβιου Πολυτεχνείου (Ηλεκτρολόγων, Μηχανικών 
και Μηχανικών Υπολογιστών), το οποίο θα προβαίνει 


στον προσήκοντα έλεγχο, σύμφωνα με τα ανωτέρω, 
και θα εκδίδει το κατάλληλο Πιστοποιητικό των Σ.Δ.Ε. 

3. Με κοινή απόφαση των Υπουργών Ναυτιλίας και 
Νησιωτικής Πολιτικής (Υ.Ν.ΑΝ.Π.) και Αγροτικής Ανά¬ 
πτυξης και Τροφίμων (Υ.Π.Α.Α.Τ.), μετά την δημοσίευ¬ 
ση της παρούσας απόφασης, δύναται να ανατίθεται 
το ανωτέρω περιγραφέν έργο της πιστοποίησης και 
ελέγχου των Σ.Δ.Ε. και σε άλλα Ν.Π.Δ.Δ., εφόσον αυτά 
υποβάλουν τα έγγραφα και τις βεβαιώσεις από τα οποία 
θα αποδεικνύεται η ικανότητα τους να προβαίνουν σε 
τέτοιους ελέγχους και να εκδίδουν τα αντίστοιχα πι¬ 
στοποιητικά. Το σχετικό αίτημα καθώς και τα έγγραφα 
τεκμηρίωσης που το συνοδεύουν υποβάλλονται στη 
Διεύθυνση Ελέγχου Αλιείας (Δ.ΕΑ.ΑΛ.) του Υ.ΝΑ.Ν.Π. 
η οποία θα ζητά τη σύμφωνη γνώμη της αρμόδιας Δι¬ 
εύθυνσης του Υ.Π.Α.Α.Τ. προκειμένου να εκδοθεί στη 
συνέχεια η σχετική Κ.Υ.Α. Οι συναρμόδιες Υπηρεσίες 
των Υπουργείων μπορούν να ζητούν διευκρινήσεις/ 
συμπληρώσεις από τα Ν.Π.Δ.Δ. προκειμένου να τεκμη¬ 
ριώνεται με τον πληρέστερο δυνατό τρόπο η ικανότητα 
τους για την εκτέλεση του ανωτέρω έργου. 

Άρθρο 2 

Διαδικασία πιστοποίησης 

και ελέγχου των Σ.Δ.Ε. 

1.0 κατασκευαστής ή ο αντιπρόσωπος της Σ.Δ.Ε., πριν 
από τη διάθεση της στην αγορά, θα πρέπει με δική του 
πρωτοβουλία και αναλαμβάνοντας το κόστος ελέγχου 
να: 

α) απευθύνεται στην ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙ¬ 
ΝΩΝΙΩΝ ΚΑΙ ΤΑΧΥΔΡΟΜΕΙΩΝ/ΔΙΕΥΘΥΝΣΗ ΦΑΣΜΑΤΟΣ/ 
ΤΜΗΜΑ ΤΗΛΕΠΙΚΟΙΝΩΝΙΑΚΟΥ ΕΞΟΠΛΙΣΜΟΥ (ΕΕΤΤ) για 
διερεύνηση συμμόρφωσης της Σ.Δ.Ε. με τις ουσιώδεις 
απαιτήσεις της Οδηγίας 1999/5/ΕΚ (ενσωματώθηκε με 
το π.δ. 44/2002, ΦΕΚ Α' 44), όπως εκάστοτε ισχύει, προ¬ 
κειμένου λάβει τη σχετική απόφαση συμμόρφωσης. 

β) απευθύνεται σε Ν.Π.Δ.Δ. που έχουν εξουσιοδοτηθεί, 
σύμφωνα με τα οριζόμενα στο άρθρο 1 της παρούσας, 
προκειμένου να λάβει την πιστοποίηση της Σ.Δ.Ε. που 
προτίθεται να εγκαταστήσει σε υπόχρεο αλιευτικό σκά¬ 
φος. Το εξουσιοδοτημένο Ν.Π.Δ.Δ., δύναται να προβαίνει 
στον έλεγχο κάθε εγγράφου και στοιχείου, εντύπου ή 
ηλεκτρονικού, ανεξαρτήτως της μορφής αποθήκευσης 
του και οπουδήποτε και εάν αυτό φυλάσσεται, προκειμέ¬ 
νου να διευκολυνθεί στο έργο ελέγχου και πιστοποίησης 
της Σ.Δ.Ε. Ειδικά για την απαίτηση Α.2. περί φυσικών χα¬ 
ρακτηριστικών των συσκευών του Παραρτήματος I της 
παρούσας, τα Ν.Π.Δ.Δ. έχουν τη δυνατότητα να απευ¬ 
θύνονται για το σχετικό έλεγχο σε τρίτα διαπιστευμένα 
για το σκοπό αυτό εργαστήρια. Οι κατασκευαστές/αντι- 
πρόσωποι των Σ.Δ.Ε. υποχρεούνται να διευκολύνουν τη 
διαδικασία ελέγχου και να διασφαλίζουν ότι οι ελεγκτές 
έχουν άμεση πρόσβαση σε κάθε πληροφορία που τους 
ζητείται και που βρίσκεται στην κατοχή ή τον έλεγχο 
τους. 

2. Οι ελεγκτές δικαιούνται να θέτουν ερωτήσεις σε 
σχέση με το αντικείμενο του ελέγχου προς τους κα- 
τασκευαστές/αντιπρόσωπους ή κάθε συνεργαζόμενη 
τρίτη εταιρία. Ο έλεγχος διεξάγεται κατά τέτοιον τρόπο 

ώστε να μην παρακωλύει αδικαιολόγητα τις συνήθεις 
επιχειρηματικές δραστηριότητες των κατασκευαστών/ 
αντιπροσώπων ή των συνεργαζόμενων τρίτων εταιριών. 
Το Ν.Π.Δ.Δ. δεν αποκαλύπτει σε οποιονδήποτε τρίτο τις 
παραπάνω πληροφορίες, δεδομένα και έγγραφα, χωρίς 
την προηγούμενη έγγραφη συναίνεση του κατασκευα- 
στή/αντιπροσώπου, εκτός εάν προβλέπεται ρητώς από 
διατάξεις/ αναγκαστικού δικαίου. 

3. Εφόσον οι ανωτέρω έλεγχοι - δοκιμές ολοκληρω¬ 
θούν με επιτυχία και έχει προσκομιστεί στο Ν.Π.Δ.Δ. η 
απόφαση της ΕΕΤΤ περί πλήρους συμμόρφωσης της 
Σ.Δ.Ε. [σύμφωνα με την παράγραφο 1 (α) του παρόντος 
άρθρου], το εξουσιοδοτημένο Ν.Π.Δ.Δ. εκδίδει πιστοποι¬ 
ητικό προς τον κατασκευαστή/αντιπρόσωπο. Σε κάθε 
περίπτωση ελέγχων Σ.Δ.Ε. το εξουσιοδοτημένο Ν.Π.Δ.Δ. 
πρέπει να κοινοποιεί τα αποτελέσματα του ελέγχου αυ¬ 
τού (είτε επιτυχή είτε ανεπιτυχή) στις αρμόδιες Αρχές 
του Υ.Ν.Α.Ν.Π. 

4. Η Σ.Δ.Ε. που ελέγχθηκε παραμένει στο Ν.Π.Δ.Δ. και 
μετάτην ολοκλήρωση του ελέγχου και την πιστοποίηση 
που θα δοθεί από αυτό, για λόγους πιθανών μελλοντικών 
ελέγχων. 

5. Επιπροσθέτως των ανωτέρω ελέγχων, και χωρίς 
αυτό να ληφθεί υπόψη για την έκδοση του ανωτέρω 
πιστοποιητικού, το εξουσιοδοτημένο Ν.Π.Δ.Δ. οφείλει 
κατά την διάρκεια του ελέγχου να κάνει μέτρηση του 
μέγιστου σφάλματος γεωγραφικού στίγματος που εκ¬ 
πέμπει η ελεγχόμενη Σ.Δ.Ε. και να καταγράφει αυτό στο 
εκδοθέν πιστοποιητικό. 

Άρθρο 3 

Μεταβατική περίοδος για πιστοποίηση 
και έλεγχο ήδη εγκατεστημένων Σ.Δ.Ε. 

1. Οι κατασκευαστές/αντιπρόσωποι των Σ.Δ.Ε. που εί¬ 
ναι ήδη εγκατεστημένες σε αλιευτικά σκάφη οφείλουν 
όπως σε διάστημα έξι (06) μηνών από την ημερομηνία 
δημοσίευσης της παρούσας Απόφασης να προβούν σε 
πιστοποίηση αυτών σύμφωνα με τη διαδικασία που ορί¬ 
ζεται στο άρθρο 2 της παρούσας. 

2. Με την πάροδο της ανωτέρω προθεσμίας κανένα 
αλιευτικό σκάφος που φέρει Σ.Δ.Ε. η οποία δεν διαθέτει 
πιστοποιητικό ελέγχου αυτής ή που εμπίπτει στις περι¬ 
πτώσεις του άρθρου 5 της παρούσας, δεν επιτρέπεται να 
αποπλέει από λιμένα. Υπόχρεο για τον έλεγχο τήρησης 
των υποχρεώσεων του παρόντος άρθρου είναι το Κ.Π.Α. 

Άρθρο 4 

Υποχρεώσεις κατασκευαστή 
ή αντιπρόσωπου Σ.Δ.Ε. 

Ο κατασκευαστής ή ο αντιπρόσωπος των Σ.Δ.Ε. οφεί¬ 
λει: 

1. Να μεριμνήσει για την πιστοποίηση της Σ.Δ.Ε. σύμ¬ 
φωνα με τις διαδικασίες της παρούσας, πριν από την 
διάθεση αυτής στην αγορά. 

2. Να πιστοποιήσει ανά τύπο τις ήδη εγκατεστημένες 
Σ.Δ.Ε. σύμφωνα με τις διαδικασίες της παρούσας σε διά¬ 
στημα έξι (06) μηνών από την ημερομηνία δημοσίευσης 
της παρούσας απόφασης. 

3. Να μεριμνήσει για τον εφοδιασμό κάθε αλιευτικού 


σκάφους που φέρει Σ.Δ.Ε. με Ειδικό Έντυπο Πιστοποίη¬ 
σης - Συντήρησης - Ελέγχου σύμφωνα με το Παράρτημα 
II της παρούσας, στο οποίο θα αναγράφονται ευδιάκριτα 
τα ακόλουθα: 

Α. Στο εξώφυλλο: 

• Ο Αριθμός Μητρώου Αλιευτικού Σκάφους (Α.Μ.Α.Σ.). 

• Ο κατασκευαστής και ο τύπος της Σ.Δ.Ε. 

• Ο σειριακός αριθμός της Σ.Δ.Ε. 

• Η ημερομηνία αρχικής εγκατάστασης της Σ.Δ.Ε. 

• Στοιχεία σχετικά με την πιστοποίηση της Σ.Δ.Ε. (Φο¬ 
ρέας πιστοποίησης, αριθμός / ημερομηνία έκδοσης πι¬ 
στοποιητικού, κ.λπ.) 

Β. Στις ενδιάμεσες αριθμημένες σελίδες όλες οι εργασί¬ 
ες, συντηρήσεις και έλεγχοι που θα πραγματοποιούνται 
από τον κατασκευαστή/ αντιπρόσωπο /εξουσιοδοτημέ¬ 
νο τεχνικό. Σε κάθε περίπτωση θα τίθεται ημερομηνία, 
υπογραφή και σφραγίδα αυτού που διενήργησε την 
εργασία/συντήρηση/έλεγχο. 

4. Να καταθέσει στο Κ.Π.Α. φάκελο που να περιέχει: 

• Αναλυτικά στοιχεία επικοινωνίας του (επωνυμία εται¬ 
ρίας, στοιχεία επικοινωνίας, αρμόδιοι υπάλληλοι κ.λπ.) 

•Τεχνικά εγχειρίδια της Σ.Δ.Ε. στην Ελληνική ή/και στην 
Αγγλική γλώσσα. 

• Όλα τα έγγραφα πιστοποίησης που διαθέτει η Σ.Δ.Ε. 

• Κατάλογο εξουσιοδοτημένων τεχνικών (ονοματε¬ 
πώνυμο, στοιχεία επικοινωνίας, γεωγραφική περιοχή 
δραστηριοποίησης) 

Για τυχόν οποιαδήποτε αλλαγή των ανωτέρω στοιχεί¬ 
ων, ο κατασκευαστής/αντιπρόσωπος οφείλει να ενημε¬ 
ρώνει άμεσα το Κ.Π.Α. και σε χρόνο όχι περισσότερο από 
δέκα ημέρες. 

Για τους κατασκευαστές/αντιπροσώπους των Σ.Δ.Ε. 
που είναι ήδη εγκατεστημένες σε αλιευτικά σκάφη ο φά¬ 
κελος θα πρέπει να κατατεθεί στο Κ.Π.Α. εντός τριάντα 
(30) ημερών από τη δημοσίευση της παρούσας και να 
συμπληρωθεί με τα πιστοποιητικά του άρθρου 2 εντός 
έξι (6) μηνών από την δημοσίευση της παρούσας. 

5. Να τηρεί αρχείο με τις ενημερώσεις που λαμβάνει 
από το Κ.Π.Α. και να προβαίνει σε ενδελεχή έλεγχο της 
Σ.Δ.Ε. όταν διαπιστώνεται από το Κ.Π.Α. η διαδοχική δυ¬ 
σλειτουργία της, ήτοι πάνω από τρεις (03) φορές σε ένα 
έτος.Τα αποτελέσματα του ελέγχου θα γνωστοποιούνται 
στο Κ.Π.Α. 

6. Να αναλάβει όλα τα κόστη που αφορούν: 

• Τις κλήσεις από το Κ.Π.Α. προς τις Σ.Δ.Ε. οι οποίες δεν 
μπορεί να υπερβαίνουν τις εκατό ανά σκάφος ανά μήνα. 

• Αγοράς - Εγκατάστασης εξοπλισμού και προσαρ¬ 
μογής των Σ.Δ.Ε. ώστε να εξασφαλίζεται η λειτουργική 
συμβατότητα με το Κ.Π.Α. 

Άρθρο 5 

Περιοδικός έλεγχος πιστοποιημένων Σ.Δ.Ε. 

Για συγκεκριμένη Σ.Δ.Ε. η οποία έχει πιστοποιηθεί 
σύμφωνα με την παρούσα απόφαση και βρίσκεται εγκα¬ 
τεστημένη σε αλιευτικό σκάφος, δύναται να απαιτηθεί 
από τις Αρμόδιες Αρχές, με ευθύνη και έξοδα του πλοι¬ 
οκτήτη του Αλιευτικού σκάφους, αυτή να αποστέλλεται 
στο Ν.Π.Δ.Δ. προς επανέλεγχο ή να αντικαθίσταται στις 
εξής περιπτώσεις: 

1. Όταν παρουσιάζει σοβαρές ενδείξεις δυσλειτουργίας 
και ειδικότερα όταν διαπιστώνεται η δυσλειτουργία της 
παρ. 5 του άρθρου 4 της παρούσας, για δύο διαδοχικά έτη. 

2. Όταν διαπιστωθεί από τα αρμόδια ελεγκτικά όρ¬ 
γανα ότι υπάρχουν σαφείς ενδείξεις για εκ προθέσεως 
πρόκληση βλάβης ή παραποίηση των φυσικών ή/και 
τεχνικών χαρακτηριστικών της Σ.Δ.Ε. 

Άρθρο 6 

Δημοσιοποίηση Πιστοποιημένων Σ.Δ.Ε. 

Ο κατασκευαστής και ο τύπος των Σ.Δ.Ε. που έχουν λά¬ 
βει πιστοποίηση κατ’ εφαρμογή της παρούσας απόφασης 
ανακοινώνονται στο διαδικτυακό ιστότοπο της Δ.ΕΛ.ΑΛ. 

Άρθρο 7 

Κυρώσεις 

Στους παραβάτες της παρούσας απόφασης, ανεξάρ¬ 


τητα από την τυχόν επιβολή ποινικών ή πειθαρχικών 
κυρώσεων που προβλέπονται σε διατάξεις της κείμενης 
νομοθεσίας, επιβάλλονται κυρώσεις σύμφωνα με τις δι- 
ατάξειςτου άρθρου 45 του ν.δ. 187/1973 «Περί Κώδικος 
Δημοσίου Ναυτικού Δικαίου» (Α' 261), όπως ισχύει κάθε 
φορά. 

Άρθρο 8 

Καταργούμενες Διατάξεις 

Από την έναρξη ισχύος της παρούσας, καταργείται η 
αριθ. 1000.0/34740/2016/20-04-2016 (Β’ 1216) απόφαση 
του Υπουργού Ναυτιλίας και Νησιωτικής Πολιτικής. 

Άρθρο 9 

Έναρξη Ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Παράρτημα I 

Τεχνικές προδιαγραφές Δ.Σ.Α.Ε. 

Οι Σ.Δ.Ε. που θα τοποθετηθούν στα υπόχρεα αλιευτικά σκάφη πρέπει να εξασφαλίζουν τη συμμόρφωση τους με 
τις απαιτήσεις του Κανονισμού (ΕΚ) αριθ. 1224 του Συμβουλίου της 20ής Νοεμβρίου του 2009 και του Εκτελεστικού 
Κανονισμού (ΕΕ) αριθ. 404 της Επιτροπής της 8ης Απριλίου του 2011. Οι ανωτέρω Σ.Δ.Ε. εξασφαλίζουν την αυτό¬ 
ματη και σε τακτά χρονικά διαστήματα διαβίβαση στο Κ.Π.Α. δεδομένων που αφορούν τα στοιχεία ταυτότητας του 
αλιευτικού σκάφους,το γεωγραφικό στίγμα βάσει θέσεωςΟΡδ (σύμφωνα με το σύστημα\Λ/0584), την ημερομηνία 
και ώρα καθορισμού του εν λόγω στίγματος και τη στιγμιαία ταχύτητα εκφρασμένη σε κόμβους με ακρίβεια ενός 
δεκαδικού ψηφίου τουλάχιστον και κατεύθυνση του αλιευτικού σκάφους εκφρασμένη σε μοίρες. 

Α. Φυσικά χαρακτηριστικά 

1) Η Σ.Δ.Ε. πρέπει να περιέχει ένα εσωτερικό πομποδέκτη για δορυφορικές επικοινωνίες και ένα πομποδέκτη 
ενσωματωμένο μέσα στη Σ.Δ.Ε. για επικοινωνίες 05Μ ή 0ΡΒ5. Η κεραία θα περικλείεται εντός της Σ.Δ.Ε. 

2) Η Σ.Δ.Ε. πρέπει να είναι πιστοποιημένα ανθεκτική σε θαλάσσιο περιβάλλον και αδιάβροχη με δείκτη ΙΡ 66 
τουλάχιστον. 

3) Κάθε Σ.Δ.Ε. θα πρέπει να σημαίνεται ανεξίτηλα με ένα μοναδικό σειριακό αριθμό στο εξωτερικό περίβλημα. 

4) Το εξωτερικό μέρος της Σ.Δ.Ε. θα πρέπει να είναι εργοστασιακά/κατασκευαστικά κλειστό και ασφαλισμένο και 
να διαθέτει ειδικό αισθητήρα για την ανίχνευση οποιοσδήποτε παραβίασης ή επέμβασης, ο οποίος σε περίπτωση 
ανοίγματος της Σ.Δ.Ε. θα εκπέμπει μία αναφορά της θέσης του σκάφους με τον αντίστοιχο κωδικό κατάστασης 
(συναγερμό). 

Β. Λειτουργικές απαιτήσεις 

1. Η Σ.Δ.Ε. πρέπει να χρησιμοποιεί δορυφορικό δίκτυο και δίκτυο κινητής τηλεφωνίας 05Μ/0ΡΚ5 

2. Η Σ.Δ.Ε. πρέπει να έχει τη δυνατότητα συνεχούς τροφοδότησης της απευθείας από την κύρια πηγή ισχύος του 
σκάφους 

3. Η Σ.Δ.Ε. πρέπει να είναι σε θέση να αντιμετωπίσει τις διακυμάνσεις ρεύματος που ενδέχεται να αντιμετωπίσει ένα 
αλιευτικό σκάφος και να λειτουργεί σε ένα ευρύ φάσμα των τάσεων που συνήθως παρουσιάζουν τα αλιευτικά σκάφη 
στη θάλασσα και κυμαίνονται μεταξύ 10 και 36 νοίΐ, να αποδίδει ονομαστική ισχύ 1 2 V ή 24ν ΌΥ κα\. να παρέχει 
προστασία από υπερβολική τάση, απότομες αυξομειώσεις της τάσεις και περιπτώσεις αντιστροφής της πολικότητας. 

4. Η Σ.Δ.Ε. και τα παρελκόμενά της δεν πρέπει να φέρουν ορατή εξωτερική ένδειξη που να υποδηλώνουν τη 
μετάδοση στίγματος. 

5. Μια επαναφορτιζόμενη μπαταρία πρέπει να περιλαμβάνεται εντός της Σ.Δ.Ε. για να καθιστά τη Σ.Δ.Ε. ικανή, σε 
περίπτωση απώλειας ή μη διαθεσιμότητας της κύριας ισχύος: 

(α) να μεταδώσει ένα κατάλληλο κωδικό κατάστασης (συναγερμό) στο Κ.Π.Α. με αναφορά στίγματος που να δείχνει 
αλλαγή στην κατάσταση της τροφοδοσίας. 

(β) να διατηρεί τις ρυθμίσεις της Σ.Δ.Ε. καθ'όλη τη διάρκεια απώλειας της κύριας πηγής τροφοδοσίας 

(γ) μετά την απώλεια της κύριας ισχύος, η επαναφορτιζόμενη μπαταρία, σε κατάσταση πλήρους φόρτισης, πρέπει 
να αποστέλλει δεδομένα στο Κ.Π.Α. Κατά τη διάρκεια μιας περιόδου 72 ωρών η μπαταρία πρέπει να έχει επαρκή 
χωρητικότητα για να υποστηρίξει 36 (δορυφορικές) μεταδόσεις. 

6. Όταν η ισχύς της μπαταρίας πέφτει κάτω από το επίπεδο που απαιτείται για τη διατήρηση της μετάδοσης, η 
Σ.Δ.Ε. πρέπει να διατηρεί τις ρυθμίσεις της σε εκείνο το σημείο. 

7. Όταν η κύρια ισχύς επανακτάται η Σ.Δ.Ε. πρέπει: 

(α) να επανέρχεται στην κανονική λειτουργία της με τις ρυθμίσεις που υπήρχαν κατά τη στιγμή απώλειας της 
ισχύος και όχι με την επαναφορά των εργοστασιακών ρυθμίσεων. 

(β) να αποστέλλει στο Κ.Π.Α. μία αναφορά θέσης με ένα αντίστοιχο συναγερμό για το συμβάν. 

8. Η Σ.Δ.Ε. πρέπει να έχει τη δυνατότητα μετάδοσης αναφορών θέσης αυτόματα, σε πραγματικό χρόνο και προ¬ 
καθορισμένη ώρα και να ανταποκρίνεται σε αίτημα επικαιροποίησης της τρέχουσας θέσης και ταχύτητας του 
σκάφους από το ΚΠΑ. 

9. Η Σ.Δ.Ε. πρέπει να έχει την δυνατότητα απομακρυσμένου προγραμματισμού του χρόνου μετάδοσης των δε¬ 
δομένων από το ΚΠΑ 

10. Σε περίπτωση αδυναμίας σύνδεσης με δορυφόρο ή δίκτυο κινητής τηλεφωνίας η Σ.Δ.Ε. πρέπει να έχει την 
ικανότητα να αποθηκεύει τα μη αποσταλέντα δεδομένα και να τα διαβιβάζει χωρίς απώλειες, όταν αποκατασταθεί η 
δορυφορική σύνδεση ή βρεθεί σε περιοχή κάλυψης ΟΡΒ5/Ό5Μ, τουλάχιστον για το χρονικό διάστημα που ορίζεται 
για τη λειτουργία σε κατάσταση μπαταρίας, όπως περιγράφεται στην παράγραφο Β 5. Με την αποκατάσταση της 
σύνδεσης, η Σ.Δ.Ε. πρέπει να είναι ικανή: 

(α) να εκπέμπει αμέσως αναφορές που δηλώνουν την τρέχουσα θέση και την τελευταία που καταγράφηκε πριν 
διακοπεί η σύνδεση, μαζί με ένα κατάλληλο κωδικό κατάστασης (συναγερμό) που υποδηλώνει ότι υπήρξε διακοπή 
της σύνδεσης. 

(β) και στη συνέχεια να αποστέλλει όλες τις αποθηκευμένες αναφορές του διαστήματος αποσύνδεσης, αρχής 
γενομένης με αυτές που αποθηκεύτηκαν πρώτες. 

11. Η διάρκεια ζωής της επαναφορτιζόμενης μπαταρίας πρέπει να δηλώνεται εγγράφως από τον κατασκευαστή. 

12. Η Σ.Δ.Ε. μπορεί να έχει τη δυνατότητα εκπομπής κατάστασης κινδύνου (δηλαδή ΑΙθγϊ βυΐΐοη). 

13. Η Σ.Δ.Ε. πρέπει να έχει τη δυνατότητα εκτέλεσης εντολής που θα επιτρέπει τη μετάδοση ιστορικού στιγμάτων 
με συχνότητα τουλάχιστον δέκα λεπτών, μέσω δικτύου κινητής τηλεφωνίας, η οποία θα δίνεται και ακυρώνεται 
από το Κ.Π.Α. 

14. Η Σ.Δ.Ε. πρέπει να λαμβάνει και να αποθηκεύει σε εσωτερική μνήμη καταγραφές στιγμάτων ανά δέκα τουλάχι¬ 
στον λεπτά για περίοδο τουλάχιστον τριών μηνών και να μπορεί να τις αποστείλει, μέσω δικτύου κινητής τηλεφωνίας 
στο Κ.Π.Α., κατόπιν εντολής του, για συγκεκριμένες ημερομηνίες και ώρες. 

15. Η Σ.Δ.Ε. πρέπει να έχει τη δυνατότητα σύνδεσης με τη συσκευή ηλεκτρονικού ημερολογίου (θΕοςάοοΚ) του 
σκάφους. 

Γ. Κωδικοί κατάστασης (συναγερμοί) 

Οι Σ.Δ.Ε. πρέπει να αποστέλλουν τουλάχιστον τους ακόλουθους κωδικούς κατάστασης με την αντίστοιχη ανα¬ 
φορά θέσης: 

1. Απώλεια της κύριας ισχύος/εναλλαγή σε κατάσταση μπαταρίας (τη στιγμή της απώλειας). 

2. Αποκατάσταση της κύριας ισχύος (τη στιγμή της αποκατάστασης). 

3. Απώλεια της σύνδεσης με τη δορυφορική σύνδεση ή δίκτυο κινητής τηλεφωνίας (τη στιγμή της ανάκτησης). 

4. Κατά το άνοιγμα της Σ.Δ.Ε. 

5. Αποσύνδεση/παρεμπόδιση κεραίας. 

6. Θραύση ή αποσύνδεση του καλωδίου από τη Σ.Δ.Ε. και την κεραία (δορυφορική και 0ΡΒ5/65Μ) 

Δ. Εγγύηση - Συντήρηση 

Η Σ.Δ.Ε. πρέπει να συνοδεύεται από εγγύηση για πλήρη υποστήριξη του υλικού και του λογισμικού (συντήρηση, 
αναβάθμιση και επισκευή) για τουλάχιστον δύο χρόνια. 

ΠΑΡΑΡΤΗΜΑ I! 

ΕΞΩΦΥΛΛΟ 


ΕΙΔΙΚΟ ΒΙΒΛΙΑΡΙΟ ΠΙΣΤΟΠΟΙΗΣΗΣ - ΣΥΝΤΗΡΗΣΗΣ - ΕΛΕΓΧΟΥ 


Α.Μ.Α.Σ. 

6Κ0 


ΤΥΠΟΣ / ΜΟΝΤΕΛΟ Σ.Δ.Ε. : 


ΣΕΙΡΙΑΚΟΣ ΑΡΙΘΜΟΣ (5/Ν) Σ.Δ.Ε. : 


ΗΜΕΡΟΜΗΝΙΑ ΕΓΚΑΤΑΣΤΑΣΗΣ ΤΗΣ Σ.Δ.Ε. 


ΠΙΣΤΟΠΟΙΗΣΗ 


ΥΠΟΓΡΑΦΗ ΣΦΡΑΓΙΔΑ ΚΑΤΑΣΚΕΥΑΣΤΗ/ ΑΝΤΙΠΡΟΣΩΠΟΥ 


ΕΝΔΙΑΜΕΣΕΣ ΣΕΛΙΔΕΣ 


ΗΜΕΡΟΜΗΝΙΑ 

ΣΗΜΕΙΑ ΕΛΕΓΧΟΥ 

ΣΤΟΙΧΕΙΑ 

ΤΕΧΝΙΚΟΥ 

ΥΠΟΓΡΑΦΗ 

ΤΕΧΝΙΚΟΥ 

Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς, 24 Ιουλίου 2018 


Οικονομίας 
και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 


Οι Υπουργοί 


Ναυτιλίας 

και Νησιωτικής Πολιτικής 

ΠΑΝΑΓΙΩΤΗΣ ΚΟΥΡΟΥΜΠΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβΓηαείθΓ.ΘίΟΘί.αΓ 


Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 

